Държавен вестник, бр. 31, 2020 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  31
ПРЕЗИДЕНТ
НА РЕПУБЛИКАТА
УКАЗ № 72
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Марян Гьорчев – извън­
реден и пълномощен посланик на Република 
Северна Македония в Република България, 
с орден „Мадарски конник“ първа степен за 
големите му заслуги и принос за развитието 
на отношенията и сътрудничеството между 
Република България и Република Северна 
Македония.
Издаден в София на 25 март 2020 г.
Президент на Републиката: 
Румен Радев
Министър на външните работи: 
Екатерина Захариева
Подпечатан с държавния печат.
Министър на правосъдието:
Данаил Кирилов
2751
УКАЗ № 73
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Мая Николова Добрева от 
длъжността извънреден и пълномощен посла­
ник на Република България в Кралство Белгия.
Изпълнението на указа възлагам на ми­
нистъра на външните работи.
Издаден в София на 27 март 2020 г.
Президент на Републиката: 
Румен Радев
Министър-председател:
Бойко Борисов
Подпечатан с държавния печат.
2752
УКАЗ № 74
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Пламен Любомиров Бончев 
на длъжността извънреден и пълномощен 
посланик на Република България в Кралство 
Белгия със седалище в гр. Брюксел.
Изпълнението на указа възлагам на ми­
нистъра на външните работи.
Издаден в София на 27 март 2020 г.
Президент на Републиката: 
Румен Радев
Министър-председател:
Бойко Борисов
Подпечатан с държавния печат.
2753
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 55
ОТ 30 МАРТ 2020 Г.
за определяне на условията и реда за изпла­
щане на компенсации на работодатели с цел 
запазване на заетостта на работниците и 
служителите при извънредното положение, 
обявено с решение на Народното събрание 
от 13 март 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) На работодател, който поради 
извънредното положение, обявено с решение 
на Народното събрание от 13 март 2020 г., 
със своя заповед, издадена въз основа на 
заповед на държавен орган, е преустановил 
работата на предприятието или на част от 
предприятието, могат да се изплащат суми 
съгласно § 6 от преходните и заключителните 
разпоредби на Закона за мерките и дейст­
вията по време на извънредното положение, 
обявено с решение на Народното събрание 
от 13 март 2020 г., като компенсации с цел 
запазване на заетостта на работниците и 
служителите в предприятието.
(2) Компенсации по ал. 1 могат да се 
изплащат и на работодател, който със своя 
заповед, издадена на основание чл. 120в, ал. 1 
от Кодекса на труда, е преустановил работата 
на предприятието, на част от предприятието 
или на отделни работници и служители.
(3) Компенсации по ал. 1 могат да се 
изплащат и на работодател, който със своя 
заповед, издадена на основание чл. 138а, 
ал. 2 от Кодекса на труда, е установил не­
пълно работно време в предприятието или 
в негово звено.
(4) Компенсации по ал. 1, 2 и 3 се изплащат 
за целия период или за част от периода на 
действие на Закона за мерките и действията 
по време на извънредното положение, обявено 
с решение на Народното събрание от 13 март 
2020 г., но за не повече от три месеца.
(5) Компенсациите по ал. 1, 2 и 3 са в раз­
мер 60 на сто от размера на осигурителния 
доход за януари 2020 г. за всеки работник и 
служител, за когото е приложен режимът